Ja. Dette er kvelden dere har ventet på.
En modig, ung trollmann, en smart, engelsk dame
og en TV-serie med mer trivia om trolldomsverdenen
enn du kan skvise inn under trappen.
Og dere er invitert.
Dere skal faktisk spille.
Dette er Harry Potter: Galtvort-husturneringen!
Hallo. Jeg er Helen Mirren,
og det er meg en glede og et privilegium
å være deres vert for denne magiske begivenheten.
Kveldens konkurranse er avgjørende, for vinneren av dette spillet
går rett til finalen.
I kveld blir det en kamp mellom forstand og kløkt,
klokskap og ærgjerrighet.
Det er Team Ravnklo mot Team Smygard!
RAVNKLO
SMYGARD
Først må vi velge de seks spillerne
som skal representere kveldens to hus.
Vi skal gjøre det... Vel, hvordan skal vi ellers gjøre det?
Én!
To!
Tre! Fire!
Fem!
Vi begynner med Team Ravnklo.
-Vincent! -Ja!
Louise.
Annie.
Nå skal vi se hvem som skal representere Smygard.
Julia!
Michelle!
Ryan!
Spillere, dere vet hva dere skal gjøre.
Ravnklo! Ravnklo!
Smygard! Smygard! Smygard!
Velkommen, alle sammen. Ravnklo mot Smygard.
Hjernekraft mot higen etter makt. Dette bør bli gøy.
Siden dette er 20-årsjubileet for den første filmen, er jeg nysgjerrig.
Julia, husker du hvor du var da den første filmen kom?
Ja. Jeg var fem år gammel, og mamma og jeg gikk og så den.
Så kjøpte hun bøkene og leste dem for meg.
-Hvor mange ganger har du sett den? -Sikkert over 150.
-Nei! 150? -Ja, lett.
Da blir du en god konkurrent. Jøye meg.
-Louise, velkommen. -Tusen takk.
Hvor er du fra?
Jeg bor i Houston, men kommer fra Skottland.
Du er skotsk? Føler du en tilknytning til historiene?
Galtvort ligger som kjent i Skottland.
Så det var som et bånd til hjemmet mitt.
Hvor høyt elsker du bøkene?
Jeg vokste opp med dem og var 11 da Harry var 11.
Jeg ble ferdig på skolen samtidig som Harry.
-Så livene deres har vært parallelle. -Ja.
-Fantastisk. Lykke til, Smygard. -Takk.
-Og Ravnklo. -Takk.
Og alle ravnkloingene og smygardingene som sitter bak dere,
skal også være med å spille og vinne poeng for husene sine.
Lykke til til dere også.
La oss begynne på begynnelsen, med første runde.
"Harry Potters verden".
I denne runden skal vi vise hvert hus et øyeblikk
fra en av de åtte Harry Potter- filmene.
Etterpå skal dere samarbeide om å svare på spørsmål fra filmen.
-Team Ravnklo, dere begynner. -Det er oss. Dette skal vi klare.
La oss se hvilken film dere får.
Deres scene er fra Dødstalismanene - del 2.
Første spørsmål gjelder noe dere ser. Følg nøye med.
Lokomotor simulacra!
Galtvort blir truet!
Beskytt grensene! Gjør deres plikt overfor skolen vår!
Jeg har alltid villet bruke den formelen.
Til sammen, hvor mange steinvakter så vi lande på gulvet?
-Jeg tror de landet i en trekant. -Det er sant. Jeg tror det er tre.
-Jeg tror tre. -Har vi et svar?
-Svaret er tre. -For ti poeng.
-Tre. -Gratulerer!
Gratulerer, Ravnklo.
Vincent, hvordan oppdaget du Harry Potter?
Jeg vokste opp på Filippinene.
Vi mistet ofte strømmen på grunn av tyfoner.
Da jeg så reklamen for Harry Potter, ba jeg mamma kjøpe kinobilletter.
"Det har vi dessverre ikke råd til, men her er bøkene."
Selv om jeg ikke har kabel-TV, kan jeg rømme til Galtvort.
-Så tusen takk. -Det er det magiske med bøker.
-Klare for spørsmål to? -Vi ble født klare.
Dette spørsmålet er knyttet til Dødstalismanene - del 2.
Professor McSnurp sverget å beskytte slottet
for å gi Harry tid til å finne hvilken gjenstand?
A, Helga Håsblås' beger,
B, Rasla Ravnklos diadem,
C, Salazar Smygards medaljong,
eller D, Arthur Wiltersens bilnøkler?
Jeg tror vi kan utelukke D.
Ja, og begeret finner de i hvelvet til Bellatrix DeMons.
Og vi kan utelukke medaljongen. Den fant de i Halvblodsprinsen.
Vi velger B.
For 20 poeng. La oss se om dere har rett.
Dere har rett! Bra jobbet!
Tjue poeng, og dere fant ut av det sammen.
Vi åpner det neste spørsmålet opp for hele huset.
Dette siste spørsmålet er verdt 30 poeng.
Hvis vinnersvaret er riktig, får dere 30 ekstrapoeng.
Her er spørsmålet.
Da de hjalp professor McSnurp med å beskytte Galtvort,
sendte professor Pirrevimp, professor Snilehorn
og Molly Wiltersen skjoldbesvergelser opp i himmelen.
Hvilken av disse var ikke en av formlene de brukte?
A, Parero maxima,
B, Bloccus antiantagon,
C, Panseria usårlia,
eller D, Forsvaro hardio?
Stemmene er inne, og vinnersvaret var C.
-Dere har lagt til 30 poeng. -Fortsett sånn.
Bra jobbet.
Vi har nettopp begynt.
Det er mye igjen av Harry Potter: Galtvort-husturneringen etter dette.
Velkommen tilbake til Harry Potter: Galtvort-husturneringen.
Dette er " Harry Potters verden"-runden.
Ravnklo har spilt ferdig og fått 60 poeng.
Nå, Smygard, er det deres tur til å samle poeng.
La oss se hvilken film dere får.
Mysteriekammeret.
Alle må huske, inkludert dere der hjemme,
at første spørsmål handler om noe dere ser.
Så følg nøye med.
-Skal du noe sted? -Ja. En hastesak. Uunngåelig.
-Må stikke. -Hva med søsteren min?
Vel...
Det var svært uheldig. Ingen beklager det mer enn meg.
Du er læreren i forsvar mot svartekunster! Du kan ikke dra nå!
Da jeg tok jobben, nevnte ikke jobbeskrivelsen...
Stikker du av? Etter alt du gjorde i bøkene dine?
Bøker kan være villedende. Bruk litt sunn fornuft!
Bøkene solgte bare fordi folk trodde at jeg gjorde alle de tingene.
Du er en bløffmaker.
Hva så vi professor Gulmedal legge i kofferten sin?
Han er forfengelig og elsker håret sitt.
Jeg trodde det var ekte, men her så vi ham pakke en parykk.
-Enig. -Vi svarer parykk.
La oss se om dere har rett.
-Du kan ikke dra nå! -Da jeg tok jobben...
Ti poeng til Smygard. Veldig bra.
Michelle, du virker veldig søt. Hva førte deg til Smygard?
Smygard var en inspirasjon for meg som barn.
Jeg så alle smygardingene med deres mørke mystikk og makt.
-De er ganske kule. -Og i filmene har de fantastisk hår.
-Så nå er jeg her. -Veldig bra.
Her er spørsmål nummer to for 20 poeng.
Første gang vi møtte Gyldeprinz Gulmedal,
signerte han bøker i hvilken butikk i Diagonallmenningen?
A, Den magiske fjærpenn,
B, Obscurus forlag,
C, Snirckel & Blæk,
eller D, Nasks fish & chips?
Bøkene hans er bestselgere, så de er ikke obskure.
-Vi kan utelukke B. -Ja.
-Snirckel & Blæk er stedet. -La oss se om dere har rett.
Dere har rett! Det var Snirckel & Blæk!
Tjue poeng til Smygard.
Tredje spørsmål er til alle dere på Smygard-tribunen.
Gulmedal ga elevene sine en prøve om hvor godt de kjente ham.
I boken Mysteriekammeret,
hva var ikke blant tingene han spurte dem om?
A, yndlingsmaten hans,
B, yndlingsfargen hans,
C, hans største prestasjon,
eller D, hans ideelle bursdagsgave?
Stemmene er avlagt, og vinnersvaret var A.
Riktig!
-Ja! -Veldig bra!
Utmerket. Tretti ekstrapoeng.
Over til poengtelleren vår, Luke Youngblood.
Både Ravnklo og Smygard har 60 poeng!
Nå kommer andre runde, hvor lagene fyrer av spørsmål mot hverandre
og får poeng ved å bevise at de vet alt om sitt eget hus.
Vi kaller dette "Duellklubben".
Spørsmålene er nå verdt 10, 30 og 50 poeng.
Dere skal veksle mellom å rette spørsmål til én spiller
på motstanderlaget.
Femtipoengsspørsmålet er vanskeligst.
Så dere vil kanskje få den sterkeste motstanderen
til å svare på tipoengsspørsmålet og gi de vanskeligere til de andre.
Husene deres skal også svare og kan gi dere ekstrapoeng.
Smygard, første spørsmål om Ravnklo er verdt ti poeng.
Smygard, hvem vil dere spørre, og hvorfor?
-Hva tenker dere? -Louise kan være den beste.
-Dere retter spørsmålet til... -Louise.
Det første tipoengsspørsmålet i Duellklubben går til Louise.
Her er spørsmålet.
Rasla Ravnklos berømte diadem skal ha gitt bæreren visdom.
Det ble stjålet av datteren hennes, som ble spøkelset i Ravnklotårnet.
Hva ble hun kalt?
Var det A, Den grå dame,
B, Hjemsøkende Hannah,
C, Stønne-Stina,
eller D, Nesten neseløse Norma?
B, C og D er veldig morsomme svar.
Hun er Den grå dame. Svaret er A.
Veldig selvsikker. Og det bør du være, for du har rett.
-Bra jobbet, Louise. -Bra jobbet.
Hvordan klarte huskameratene seg?
-Ytterligere ti poeng. -Ja!
-Ingen feil. -Fantastisk.
Dette spørsmålet handler om Smygard og er verdt ti poeng.
-Jeg synes vi bør velge Ryan. -Ja. Jeg føler meg truet av ham.
-Vi velger Ryan. -Ryan.
Hva er det sprøeste du har gjort i jakten på Harry Potter- kunnskap?
Jeg pleide å kle meg ut som Albus Humlesnurr
og dro til KFUM og gjorde knebøy med fullskjegg.
Til venstre for deg ser du Humlesnurrs ekte hatt.
Vet du hva jeg skal gjøre?
Jøss.
Du aner ikke hva dette betyr for meg.
Vaktene vil arrestere deg hvis du stikker av med den.
Ser du her? Det er den ekte hatten.
Den er så varm.
Smygards tipoengsspørsmål i Duellklubben går til Ryan.
Medlemmer i trollmannsfamilier kan få svært ulike liv.
Smygards Bellatrix DeMons, som tjente mørkets fyrste,
hadde hvilket familieforhold til Voldemort-motstander Sirius Svaart?
A, søskenbarn,
B, niese,
C, søster,
eller D, enegget tvilling?
Jeg tror ikke det er C eller D.
De er omtrent jevngamle,
så jeg svarer at de er intenst kappelystne søskenbarn.
Du har rett! Bra jobbet!
Det blir ti poeng. Hvordan klarte huskameratene seg?
Ytterligere ti poeng.
Det er deres tur igjen.
Hvem skal svare på 30-poengsspørsmålet, og hvorfor?
Annie sa hun føler seg truet av meg. Jeg føler meg ikke så truet av henne.
Kanskje dette er det beste valget for vår venn Annie.
Det er greit for meg.
Annie. Du elsker Harry Potter. Hvor mye betyr det for deg?
Jeg forelsket meg i historien. Den lærte om gode historiers kraft.
Jeg vokste opp som et lesbisk barn, og det har påvirket verdiene mine.
En god historie kan forandre verden, og det har Harry Potter gjort.
Annie, for 30 poeng.
I Føniksordenen
sparket Venke Dolorosa Uffert Ravnklo-professor Rakel Rummelfiold.
Rummelfiold fortalte Uffert gråtkvalt
at hun hadde undervist ved Galtvort hvor lenge?
A, 10 år,
B, 16 år,
C, 22 år,
eller D, 25 år?
Jeg vet at Humlesnurr ansatte henne
etter at hun kom med profetien, da Harry var rundt ett år gammel.
Dette var i den femte filmen, så han var rundt 16 år gammel.
Jeg tror det er B, 16 år.
-Helt riktig. Bra jobbet! -Den var vrien.
Du vant 30 poeng til laget ditt.
Kan huskameratene også legge til 30?
Ytterligere 30 poeng.
Dette spørsmålet om Smygard er verdt 30 poeng.
Vi får også være strategiske. Julia gir meg mer Smygard-vibber.
Michelle er kanskje litt snillere.
Skal vi velge Julia? Vi velger Julia.
-Kjør på. -Klar, Julia?
Smygarding Lucius Malfang måtte gi staven sin til Voldemort
i starten av Dødstalismanene - del 1.
Som mørkets fyrste påpekte, var staven laget av hva slags tre?
A, alm,
B, seder,
C, hagtorn,
eller D, valnøtt?
Ordet "hagtorn" høres fornemt ut, og han er en fornem fyr.
Jeg følger magefølelsen og svarer C, hagtorn.
Det er dessverre ikke riktig svar.
-Riktig svar er A, alm. -Greit.
Men hva med huskameratene dine? Du har forsterkninger.
-Huskameratene svarte også feil. -Det går bra.
Vi skal ta en liten pause, og etterpå har vi ikke bare én,
men to overraskelser til dere.
De avgjørende 50-poengsspørsmålene i Duellklubben skal stilles
av skuespillere fra Harry Potter.
Dette er Harry Potter: Galtvort-husturneringen!
Velkommen tilbake til Harry Potter: Galtvort-husturneringen!
Tilbake til konkurransen og Duellklubb-runden.
Vi har bare to spørsmål igjen.
Det er bare én ravnkloing som ikke har spilt denne runden ennå: Vincent.
Spørsmålet skal stilles av en av Ravnklos mest gjenkjennelige alumner.
Ta godt imot den dyktige skuespilleren
som bidro med humor fra hinsides graven
som Ravnklos Stønne-Stina, Shirley Henderson!
Hva?
Hallo, Helen, og hallo, ravnkloinger.
Jeg heier på at dere skal vinne, og det er spennende å få være med.
Flott å se deg, Shirley.
Ravnklo forbindes med visdom og en forkjærlighet for kunnskap.
Den intelligensen vil være nyttig for dette spørsmålet.
Ravnkloinger er smarte,
og Harry var tiltrukket av intelligente Cho Chang.
Første gang han så henne i Ildbegeret- filmen,
hva bestilte hun av matvogn-heksa?
A, sjokoladefrosker,
B, heksekjeks,
C, lakristryllestaver,
D, kraniekaker?
OK. Har du et svar til oss?
Kraniekaker har gresskarsmak,
og da jeg så den scenen, ville jeg bestille det samme.
Jeg ville bestilt kraniekaker.
La oss se om du har rett.
Svaret er D, kraniekaker. Hurra!
-Flott innsats! -Bra jobbet, Vincent.
Du fikk 50 poeng. Hva med huskameratene dine?
Huset svarte også riktig!
Ytterligere 50 poeng til Ravnklo! Bra jobbet!
Smygard, deres 50-poengsspørsmål i Duellklubben går til Michelle.
Han spilte den sleipe Smygard-bøllen som Harry Potter- fans elsker å hate.
Ta godt imot den glimrende skuespilleren Tom Felton.
Hallo, dame Helen, og hallo, smygardinger.
Jeg vet dere vil representere huset med ære i turneringen.
Dere gjør det allerede kjempebra.
Vi klarer dette.
Smygardinger er kjente for sin kløkt, og det kan hjelpe med neste spørsmål.
I Halvblodsprinsen- filmen
gikk Horatsion Snilehorn med på å komme tilbake til Galtvort
så lenge han kunne få kontoret til hvilken tidligere professor?
A, Gladfjell,
B, Gladfilt,
C, Gladsinn,
eller D, Gladedal.
Michelle, hva svarer du?
Professoren blir nevnt av mannen tidligere kjent som Tom Venster,
som spør om det er sant at professor Gladsinn skal pensjonere seg.
Så svaret mitt er C, professor Galatea Gladsinn.
La oss se om du har rett.
Svaret er selvfølgelig C, Gladsinn.
Ja!
Gratulerer. Dere fikk 50 poeng.
Hvordan klarte resten av smygardingene seg?
De svarte også riktig!
Ytterligere 50 poeng. Glimrende.
La oss spørre Luke om poengstillingen.
-Kult. -Han igjen!
Smygard har sikret seg 180 poeng.
Veldig bra, Smygard!
Men Ravnklo, som ikke har svart feil i hele kveld,
sitter på 240 poeng!
Det fører oss til tredje runde.
Det betyr at lagene skal begi seg inn
i det anerkjente Departementet for magiske spill!
Vi skal vise navnene på flere trylleformler på portrettveggen.
Hver av dem representerer et spill.
Dere skal etter tur velge hvilke spill dere skal spille.
Hvert spørsmål er verdt 50 poeng, men det er også en vri.
Hvis dere svarer feil nå, kan motstanderne stjele spørsmålet
og vinne 30 poeng.
Så stillingen kan endre seg på et blunk.
Én siste ting: Hvert spill er knyttet til kveldens tema.
Det temaet er Humlesnurr!
OK! Jeg hadde hatten hans på hodet.
Klare? Ravnklo, dere leder, så dere begynner.
Hva vil dere begynne med?
-Formørkio. -Veldig bra.
Formørkio-formelen kan brukes for å gi noen bind for øynene.
Dette spillet handler om hva man kan høre, men ikke se.
-Interessant. -Hør nøye etter.
For 50 poeng. Hvor var Humlesnurr i den scenen?
Hørtes det ut som en kampscene?
Jeg tror det er hulen hvor han finner medaljongen.
Han gjør greia med inferiene.
-Ilden. -Ja.
Vi tror det er hulen hvor de fant medaljong-malacruxen.
La oss se om dere har rett.
-Ja! -Herregud!
Det var riktig! Femti poeng!
Bra jobbet, Ravnklo.
Smygard, det er deres tur.
Apporto er tilkallingsformelen, og jeg vil tilkalle noen poeng.
Ja. Jeg er enig.
Apporto er trylleformelen som sender en gjenstand til deg.
I kveld har vi fått tilsendt
en vaskeekte rekvisitt fra en av filmene.
Siden temaet er Humlesnurr, har vi gjenskapt Humlesnurrs kontor.
Her er det.
Men bare én av gjenstandene er en ekte rekvisitt fra filmene.
Hvilken av gjenstandene er en ekte rekvisitt?
Ta en grundig titt, men ikke legg noe i lommen.
Det er nok noe som kan identifiseres med Humlesnurr.
Hva med den dolken? Nei?
-Jeg kan ikke huske noen brevåpner. -Nei.
Kanskje stolen, siden den er slitt. Men jeg vet ikke.
-Det er vanskelig. -Alle ser så fine ut.
Dere har tatt en god titt. Hva tenker dere?
-Det var noe med stolen. -Stolen var ganske slitt.
Jeg merket at stolryggen var skrapet opp.
-Vi velger stolen. -Bra, Smygard.
Ravnklo, hva tror dere?
Det første jeg så, var modellen av astronomitårnet.
Jeg tror jeg husker den. Jeg husker også greia med pilen.
-Men den var vel ikke på kontoret? -Nei, det tror jeg ikke.
-Skal vi si modellen av tårnet? -Ja.
La oss se hvem som har rett.
Kanskje et år.
Ikke ignorer meg, Severus.
Der er tårnet!
Ravnklo, dere stjal spørsmålet. Bra jobbet.
Vi fortsetter kampen etter en kort pause.
Etterpå skal jeg presentere dere for en kjendisfan av Harry Potter.
Vi er tilbake om et blunk.
Velkommen tilbake til Harry Potter: Galtvort-husturneringen!
Ja!
Vi er midt oppi en spennende kamp mellom ørnen og slangen,
også kjent som Ravnklo og Smygard.
Det er 140 poeng mellom husene.
Michelle, er du fornøyd med prestasjonen så langt?
Selv om vi ikke leder nå, kan vi snart ta ledelsen.
-Du har helt rett. -Det tillater vi ikke.
Vi er på vei gjennom Departementet for magiske spill.
Det er to spill igjen.
Etter det kan husene gi lagene ekstrapoeng i "Det siste ordet".
Ravnklo, hva velger dere?
-Jeg ser på Exponerio. -Jeg tenkte det samme.
Vi velger Exponerio.
Exponerio er en trylleformel som avslører skjulte gjenstander.
I dette spillet må dere fortelle meg hva som er det neste som skjer.
Dandel og Bindebolt, eskorter Humlesnurr til Azkaban...
...i påvente av rettergang for sammensvergelse og oppvigleri.
Jeg forventet dette lille problemet.
Dere lider visst av den vrangforestillingen at jeg vil...
Hva var uttrykket? Bli med frivillig?
Jeg kan fortelle dere at jeg ikke har tenkt meg til Azkaban.
Nå er det nok.
I neste øyeblikk gjør Humlesnurr hvilken gest?
Han blunker vel til Harry?
-Rett før han gjør... -Han blunker, og så gjør han det.
Dere trakk denne slutningen fort.
Dette er yndlingsfilmen min. Jeg er ganske sikker.
Vi ser om du har rett.
Ta ham!
Bra jobbet!
Det var helt riktig, og dere får 50 poeng. Bra jobbet.
Greit. Smygard. Deres tur til å velge et spill.
-La oss velge Svulmio. -Svulmio.
Svulmio er svulmeformelen og kan få ting til å vokse i størrelse.
Her har vi forstørret Humlesnurrs... hva?
Det er rødt der. Det har mye tekstur.
Det minner om perler, og hatten hans har perler.
-Det var det jeg skulle si. -Humlesnurr er fasjonabel.
Jeg har sett hatten og gått med en lignende hatt.
Ikke den hatten. Dette er Michael Gambons hatt.
La oss se om dere har rett.
Jøss! Bra jobbet!
-Det blir 50 poeng! -Kveldens ord er "hatt".
Greit. Nå skal husene deres få "Det siste ordet".
Bare husene får spille,
og en poengsum i Madame Maxine-størrelse,
50 poeng, står på spill.
Vi har nok en gang en overraskelse til dere.
Jeg har bedt en kjendisfan av Harry Potter om hjelp.
Han er en prateprogramkjendis som er en sann legende i USA.
Han har ledet Tonight Show i over 20 år.
Ta godt imot Jay Leno!
Hallo, dame Helen, og hallo, hus.
Dette er "Det siste ordet".
Jeg skal lese et avsnitt fra en favorittbok,
men utelate det siste ordet. Dere må gjette hva ordet er.
I dette avsnittet fra De vises stein ser Harry Humlesnurr for første gang.
"Ved midten av det høye bordet, i en gullstol, satt Albus Humlesnurr.
Harry gjenkjente ham fra kortet han fikk fra sjokoladefrosken.
Humlesnurrs sølvfargede hår var det eneste i salen
som skinte like lyst som"...
Hva er det siste ordet?
Er det A, "begrene",
B, "stearinlysene",
C, "spøkelsene",
eller D, "stjernene"?
Stemmene er avgitt.
Ravnkloingene valgte alternativ C,
og smygardingene valgte D, så vi har to ulike svar.
-La oss se. -Hvordan klarte husene seg?
"Humlesnurrs sølvfargede hår var det eneste i salen
som skinte like lyst som...
...spøkelsene."
Lykke til videre.
Ravnklo får 50 poeng.
Ravnklo! Ravnklo! Ravnklo!
Det var slutten på tredje runde.
Her kommer han-dere-vet. Luke!
Smygard har 230 poeng.
Og Ravnklo har 420!
Dette har vært enda mer spennende enn VM-finalen i rumpeldunk.
Og vi har fortsatt én runde igjen. Den avgjørende gullsnopprunden.
Bare ett av husene går rett videre til finalen,
og vi får vite hvem det blir, etter pausen.
Velkommen tilbake.
Kveldens vinner går til finalen for å konkurrere
om den skinnende tingesten der.
Husturneringsmesterskapstrofeet!
Apporto!
I denne siste runden kan alt forandre seg fort.
Den heter "Gullsnoppen".
I spillets siste, spennende kapittel må dere svare på seks spørsmål,
men nå har dere bare ti sekunder på å svare.
Husene spiller også. Hvert spørsmål er verdt 50 poeng.
Jeg vet at i bøkene og filmene er gullsnoppen verdt 150 poeng,
men her på TV gjør vi alt større.
Hvis huset deres varer riktig på alle de seks spørsmålene,
dobler vi de 300 poengene, så dere får 600.
Alt kan forandre seg.
Hvis huset deres klarer det,
har de trolig gitt dere en billett til finalen.
Vi setter i gang.
Hvilken av disse Harry Potter- filmene hadde en scene på Galtvortekspressen
som viste elevene forlate skolen?
A, Mysteriekammeret,
B, Fangen fra Azkaban,
C, Føniksordenen,
eller D, Halvblodsprinsen?
Ikke Fangen fra Azkaban.
-Føniksordenen. -Er du sikker?
-D. -Tror du det?
-Bare gjør det. -Lås svarene deres.
Smygard, dere stemte for C, Føniksordenen.
Ravnklo, dere valgte D, Halvblodsprinsen.
Riktig svar er D, Halvblodsprinsen.
Bra jobbet, Ravnklo. Her kommer neste spørsmål.
Hva ser disse elevene på?
A, en patronus,
B, Humlesnurr som snakker,
C, fyrverkeri,
eller D, Harry på sopelimen?
Det er D.
D? Er du sikker?
Begge lagene valgte D, Harry på sopelimen.
Og begge lagene har rett! Vi går videre til neste spørsmål.
I Fabeldyr- filmene har Salmander en tretytingvenn som heter hva?
A, Pil,
B, Stakke,
C, Kvisten,
eller D, Stikling?
B.
Begge stemte B for Stakke.
Og begge har rett!
Vi har tre spørsmål igjen.
Neste spørsmål er:
Dette er et bilde av Harry og Ronny,
men hvem ser de ut som akkurat nå?
A, Augustus og Frendheim,
B, Albert og Reg,
C, Wolmer og Sakarias,
eller D, Averson og Alekto?
Det er B.
Begge svarte B, Albert og Reg.
Og begge har rett igjen.
Dette er spørsmål nummer fem av seks.
I Ildbegeret,
som magiminister Kornelius Bloeuf påpekte i velkomsttalen sin,
hvilket VM var det?
A, det 143.,
B, det 422.,
C, det 978.,
eller D, det 1501.?
-B. -Ja.
Dere har begge valgt B.
Og begge har rett igjen!
Dette er det siste spørsmålet.
I boken Halvblodsprinsen
avsløres det at det fulle pikenavnet til Severus Slurs mor var hva?
A, Kamilla Prinz,
B, Katrine Prinz,
C, Ellinor Prinz,
eller D, Marianne Prinz?
-Det er C. -Ja.
Lås inn svarene deres.
Ravnklo og Smygard, dere svarte C.
Riktig svar er...
C, Ellinor Prinz!
Vi svarte riktig på alt.
Det var slutten på lagdelen av siste runde.
Hei, Luke.
Vi er nesten ved slutten av en spennende konkurranse.
Stillingen er som følger: Smygard har 480.
-Og Ravnklo har 720! -Ja!
Hvordan klarte husene seg?
La oss begynne med Smygard. De bidro med...
...250 poeng!
-Bra jobbet, Smygard! -Da ligger de ti poeng foran.
Det betyr, Team Ravnklo,
at huset deres må ha svart riktig på minst ett spørsmål.
Vi har tro på huset.
-Vel, Luke? Klarte de det? -Dame Helen...
De svarte ikke riktig på ett spørsmål.
De svarte riktig på fem og fikk 250 poeng!
Jøye meg!
Jeg er så stolt av oss.
Smygard, det var uflaks, men det er ikke over ennå.
Dere skal spille i Jokerrunden.
Da får dere sjansen til å vinne en plass i finalen.
Det klarer vi.
Det betyr at Ravnklo vinner og går videre til finalen
for å spille om mesterskapstrofeet.
Gratulerer!
Det var slutten på denne episke kampen
i Harry Potter: Galtvort-husturneringen!
Takk for at dere så på, og husk,
kil aldri en drage som sover. God natt!
Tekst: Aleksander Kerr LinQ Media Group